Cuneiform Tablet CUSAS 34 1
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma da-da-a-ma a-dí KÙ.BABBAR ša a-na um-me-a-ni-a ḫa-bu-lá-ku-ni ša ta-áš-pu-ra-ni a-na-kam a-šar KÙ.BABBAR 1 ma-na.TA ḫa-bu-lu-ni-ni KÙ.BABBAR-pu da-nu-ma i-pá-zu-ru-ni lá ta-áš-ta-na-me ki-ma KÙ.BABBAR-pu da-nu-ni a-bi₄ a-ta be-lí a-ta li-ba-kà lá i-dí ki-ma KÙ.BABBAR a-na ša-ni-im pá-nu-am lá a-le-e-ú-ni ba-a-áb-tí a-na-ḫi-id ú-ša-áš-qal-ma ú ṣú-ba-tí ú-za-kà-ma KÙ.BABBAR ša um-me-a-ni-a ú ší-im TÚG.ḪI-tí-kà ú-šé-ba-lá-kum ú a-wa-at-kà ša-ma-am a-le-e